text: Sømmåtter stoppede forbrydere
  03 januar 2013 kl. 10.39
  Politiet stoppede i nat to unge mænd på motorvejen ved Horsens. Det skete ved hjælp af sømmåtter.
  En 17-årig dreng og en 26-årig mand stak i nat af fra politiet.
  Det skete, efter de var blevet afsløret i et indbrudsforsøg i en Fakta-butik i Kolt syd for Aarhus, skriver Horsens Folkeblad.
  Da de brugte motorvejen sydpå som flugtvej, lagde politiet sømmåtter ud på motorvejen ved Horsens.
  Det stoppede flugtbilen effektivt, hvorefter politiet kunne anholde de to unge mænd.
  